Christ Illusion

Christ Illusion είναι ο τίτλος του ένατου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Αύγουστο του 2006 μέσω της δισκογραφικής εταιρείας "American Records". Στο άλμπουμ συμπεριλαμβάνεται το τραγούδι "Eyes of the Insane" για το οποίο το συγκρότημα κέρδισε βραβείο "Grammy" στην 49η απονομή τους, το 2007.

 Η ηχογράφηση του "Christ Illusion" έγινε στα "NRG Studios" και τα "Westlake Studios" του Λος Άντζελες. Ο δίσκος χαρακτηρίστηκε από την επιστροφή του ντράμερ Ντέιβ Λομπάρντο στα τύμπανα και ήταν το πρώτο τους στούντιο άλμπουμ από το 1990 με αυτή τη σύνθεση. Οι ηχογραφήσεις ολοκληρώθηκαν τον Ιούλιο του 2005 με παραγωγή του Τζος Άμπραχαμ και του Ρικ Ρούμπιν. Οι ρυθμικές κιθάρες του άλμπουμ ηχογραφήθηκαν αποκλειστικά από τον Κέρι Κινγκ, ενώ το συγκρότημα δημιούργησε έντεκα κομμάτια, αφήνοντας τελικά εκτός δίσκου το "Final Six", το οποίο κέρδισε βραβείο "Grammy" το 2008. Σκοπός του συγκροτήματος ήταν η κυκλοφορία του δίσκου να γίνει στις 6 Ιουνίου 2006 (6/6/6), αλλά η επίσημη κυκλοφορία καθυστέρησε και κατάφεραν να κυκλοφορήσουν εκείνη την ημέρα το ΕΡ σινγκλ "Eternal Pyre". Το άλμπουμ κυκλοφόρησε στις αρχές Αυγούστου του 2006 ανεβαίνοντας στο # 5 του Billboard με 62.000 αντίτυπα, την υψηλότερη θέση στην οποία έφθασε δίσκος των Slayer. Επίσης, ανέβηκε στο Top-10 στη Γερμανία, τη Φινλανδία, τον Καναδά, τη Σουηδία, την Αυστρία, την Ολλανδία, την Πολωνία, την Αυστραλία, την Ιρλανδία, τη Νορβηγία και τη Νέα Ζηλανδία, ενώ έφτασε στο # 23 των βρετανικών τσαρτ. Το σινγκλ του τραγουδιού "Eyes of the Insane" κέρδισε το βραβείο "Grammy" στην κατηγορία "Best Metal Performance" το 2007 και ο δίσκος έλαβε θετικές κριτικές από τους περισσότερους μουσικοκριτικούς. Το "PopMatters" του έδωσε 8/10,, το "Metacritic" 72%,, το "Allmusic" τέσσερα αστέρια, αλλά το άλμπουμ είχε και πιο μέτριες κριτικές με τη "The Guardian" να του δίνει 2 αστέρια και το "Metal Archives" 54%. Το εξώφυλλο του δίσκου προκάλεσε αρκετές αντιδράσεις αφού δείχνει τον Χριστό με ένα μάτι και κομμένα τα χέρια να στέκεται μέσα σε μία λίμνη αίματος στην οποία επιπλέουν κομμένα κεφάλια. Για το λόγο αυτό, το άλμπουμ κυκλοφόρησε με εναλλακτικό εξώφυλλο σε πολλές χώρες. Η περιοδεία για την προώθηση του δίσκου ξεκίνησε στις 15 Ιουνίου 2006 από το Κάμντεν των Ηνωμένων Πολιτειών, με το συγκρότημα να δίνει 31 συναυλίες στη Βόρεια Αμερική μέχρι τα τέλη Ιουλίου. Η περιοδεία ονομάστηκε "The Unholy Alliance II Tour" και οι Slayer συνέχισαν με δύο εμφανίσεις στα φεστιβάλ του Λιντς και του Ρέντινγκ στις 25 και 27 Αυγούστου, αντίστοιχα. Στις 1 Σεπτεμβρίου η περιοδεία μεταφέρθηκε στη Λατινική Αμερική με το συγκρότημα να δίνει 13 συναυλίες στη Βραζιλία, τη Χιλή, την Αργεντινή, την Κολομβία, τη Βενεζουέλα και το Μεξικό, κατά τη διάρκεια του Σεπτεμβρίου. Το ασιατικό κομμάτι της περιοδείας περιελάμβανε τέσσερις εμφανίσεις σε Σιγκαπούρη και Ιαπωνία στα μέσα Οκτωβρίου, πριν οι Slayer μεταβούν στην Ευρώπη, όπου με τους In Flames, τους Lamb of God, τους Children of Bodom και τους Mastodon να ανοίγουν τις εμφανίσεις τους, έδωσαν 22 συναυλίες σε χώρες της Κεντρικής και Βόρειας Ευρώπης. Οι εμφανίσεις του συγκροτήματος συνεχίστηκαν στη Βόρεια Αμερική κατά το Φεβρουάριο του 2007, στην Ωκεανία για έξι συναυλίες τον Απρίλιο και άλλη μία ευρωπαϊκή περιοδεία τον Ιούνιο του 2007, πριν ολοκληρώσουν την προώθηση του "Christ Illusion" με 25 συναυλίες στις Ηνωμένες Πολιτείες και τον Καναδά, από τις 25 Ιουλίου μέχρι τις 1 Σεπτεμβρίου του 2007. 1. Flesh Storm (King) - 4:14 2. Catalyst (King) - 3:07 3. Skeleton Christ (King) - 4:22 4. Eyes of the Insane (Hanneman, Araya) - 3:22 5. Jihad (Hanneman, Araya) - 3:30 6. Consfearacy (Hanneman, King) - 3:06 7. Catatonic (Hanneman, King) - 4:53 8. Black Serenade (Hanneman, Araya) - 3:16 9. Cult (King) - 4:39 10. Sypremist (King) - 3:51 Η σύνθεση του συγκροτήματος κατά την ηχογράφηση του "Christ Illusion" είχε την εξής μορφή:Τομ Αράγια - φωνητικά, μπάσοΚέρι Κινγκ - κιθάραΤζεφ Χάνεμαν - κιθάραΝτέιβ Λομπάρντο - τύμπανα Αναλυτικό ιστορικό Allmusic review Sputnik Music review Encyclopaedia Metallum review Χρονολόγιο της περιοδείας του δίσκου Θέσεις τσαρτ Αμερικανικά και καναδικά τσαρτ Ιαπωνικά τσαρτ Τσαρτ των σινγκλ